מולין רוז' (סרט, 2001)

מולין רוז' (באנגלית: ) הוא סרט מוזיקלי עטור פרסים משנת 2001 בבימויו של באז לורמן. בסרט מככבים יואן מקגרגור, ג'ים ברודבנט וניקול קידמן שהייתה מועמדת לפרס אוסקר לשחקנית הטובה ביותר על תפקידה בסרט. גרסה ראשונה של הסרט הופקה בשנת 1952 בהשתתפות ז'ה ז'ה גאבור.

בספטמבר 2019, עלה בברודוויי מחזמר שמבוסס על הסרט.

תקציר העלילה
ב-1899 האמן הצעיר, כריסטיאן (יואן מקגרגור), עובר למונמארטר שבפריז. שם הוא נפגש עם חבורה של אמנים המנסים להציע מופע בשם "Spectacular Spectacular" לבמאי ה"מולן רוז'", הרולד זידלר (ג'ים ברודבנט). האמנים מנסים לארגן פגישה עם הקורטיזנה סאטין (ניקול קידמן) כדי שהיא תשכנע את זידלר להפיק את המופע. בינתיים בתיאטרון, זידלר הבטיח לדוכס עשיר שיוכל להפגש עם סאטין לפגישה ארוטית כדי שהוא יסכים לממן את המופע. אך נוצרה אי הבנה וסאטין חושבת שכריסטיאן הוא הדוכס. היא מנסה לפתות אותו, אף על פי שהוא מתעניין רק בשירה. כאשר כריסטיאן שר לה, סאטין מתאהבת בו, אך אז היא מגלה שהוא אינו הדוכס.

שחקנים ודמויות

ביקורות והכנסות
הסרט הוקרן לראשונה בפסטיבל הקולנוע בקאן, שם הוא זכה לביקורות חיוביות. על פי מכון הסרטים האמריקאי, הסרט נחשב לאחד מסרטי המיוזיקל הטובים ביותר בכל הזמנים. בסוף השבוע הראשון לצאתו של הסרט הוא גרף כ-14.2 מיליון דולר בארצות הברית בלבד. הסרט הצליח מאוד, בעיקר בחוץ לארץ, ואפילו יצא שוב לאקרנים באוסטרליה. הסרט הכניס כ-57 מיליון דולר בארצות הברית וכ-120 מיליון דולר בחוץ לארץ מה שמסכם את הכנסותיו ב-179,213,434 דולר.

זכיות, מועמדויות והשפעות בתרבות

זכיות
 פרס גלובוס הזהב לסרט הטוב ביותר - קומדיה או מוזיקלי
 פרס גלובוס הזהב לשחקנית הטובה ביותר - סרט קומדיה או מוזיקלי (ניקול קידמן)
 פרס גלובוס הזהב לפסקול הטוב ביותר
 פרס באפט"א לשחקן המשנה הטוב ביותר (ג'ים ברודבנט)
 פרס האוסקר לעיצוב תפאורה
 פרס אוסקר לעיצוב התלבושות הטוב ביותר

מועמדויות
 פרס אוסקר לסרט הטוב ביותר
 פרס אוסקר לשחקנית הטובה ביותר (ניקול קידמן)
 פרס אוסקר לצילום
 פרס אוסקר לעריכה הטובה ביותר
 פרס אוסקר לאיפור
 פרס אוסקר לסאונד
 פרס גלובוס הזהב לבמאי הטוב ביותר - סרט קולנוע (באז לורמן)
 פרס גלובוס הזהב לשחקן הטוב ביותר - סרט קומדיה או מוזיקלי (יואן מקגרגור)
 פרס גלובוס הזהב לשיר הנושא הטוב ביותר

השפעות בתרבות 
מחזמר המבוסס על הסרט עלה על בימות ברודוויי, בתיאטרון Hirscheld, בספטמבר 2019. במחזמר מככבים ארון טבייט וקארן אוליבו בתפקידים כריסטיאן וסאטין בהתאמה.

קישורים חיצוניים

הערות שוליים

ערכים שבהם תבנית אתר רשמי אינה מתאימה להוספה אוטומטית
ערכים שבהם תבנית בריטניקה אינה מתאימה
זוכי אוסקר: התלבושות הטובות
זוכי אוסקר: עיצוב ההפקה הטוב
זוכי הפרס העולמי לפסקול: השיר המקורי
זוכי פרס גלובוס הזהב - הפסקול המקורי הטוב
זוכי פרס גלובוס הזהב לסרט קומדיה או מוזיקלי הטוב ביותר
סרטים על סופרים
זנות בקולנוע
סרטי פוקס המאה ה-20
סרטי קומדיה אמריקאיים
סרטי קומדיה בריטיים
סרטים אוסטרליים
סרטים מוזיקליים
סרטים אמריקאיים משנת 2001